Ningxia

Ningxia, resmi Wawengkon Otonomi Ningxia Hui, inggih punika wawengkon otonom ring Cina Kalér Kauh. Sadurungnyané dados propinsi, Ningxia karanjingang ring Gansu duk warsa 1954 nanging salanturnyané kapasahang saking Gansu duk warsa 1958 lan kawangun malih dados wawengkon otonom majeng ring jadma Hui, silih sinunggil saking 56 resmi kaakui kabangsaan Cina. Kalih dasa persén saking populasi Hui ring Cina magenah ring Ningxia. Ningxia kawatesin olih Shaanxi ring sisi kangin, Gansu ring sisi kelod miwah kauh miwah Wawengkon Otonomi Mongolia Jero ring sisi kalér miwah madué wewidangan sawatara 66,400 kilométer persegi (25,600 sq mi). Wewidangan gurun pasih sané arang pisan puniki magenah ring Dataran Tegeh Loess miwah ring dataran sané jimbar ring Tukad Kuning miwah nyihnayang Témbok Ageng Cina ring salantang wates kalér kanginnyané. Saking sawatara 2000 warsa, sistem kanal sané jimbar (antuk lantang total sawatara 1397 kilométer) sampun kawangun saking dinasti Qin. Proyék réklamasi tanah lan irigasi sané jimbar sampun ngawinang prasida nincapang budidaya. Wawengkon tuh Xihaigu, sane nglikupin akéh wewidangan prolinsi, keni kakirangan toya sané sanget, sané kanal-kanal punika matetujon anggén ngirangin.